Naklada tednika je bila med 2200 in 2500 izvodi. Med izdajateli je bil Franc Petek. Lastnik in prvi urednik je bil Franc Aichholzer. Za njim so se zvrstili Ciril Kandut, Rado Wutej in Vinko Zwitter. List je bil namenjen predvsem kmečkemu prebivalstvu in je po plebiscitu organiziral kulturno, politično in gospodarsko življenje koroških Slovencev. V ospredju poročanja je bil boj manjšine za pravice na šolskem, jezikovnem in kulturnem področju.